**Burse semestrul II 2022-2023**

Cererile și dosarele pentru toate categoriile de bursă vor fi depuse **EXCLUSIV prin mijloace electronice folosind platforma de burse** prin accesarea paginii de internet <https://burse.inscrieri.ubbcluj.ro/>.

La depunerea documentelor prin mijloace electronice, acestea vor fi însoțite de o declarație pe proprie răspundere a studentului referitoare la conformitatea documentelor. **Documentele încărcate electronic nu mai necesită depunerea acestora în format fizic.**

Conform Hotărârii Consiliului Facultății, au fost aprobate mediile minime de acordare a burselor pentru anul universitar 2022/2023, după cum urmează:

* Media minimă de acordare a burselor de performanță: 9,50
* Media minimă de acordare a burselor de merit: 8,00
* Număr minim de credite pentru acordarea burselor sociale și medicale: 15 credite la disciplinele de specialitate.

Regulamentul de acordare al burselor este disponibil la adresele:

<https://www.ubbcluj.ro/ro/studenti/burse/regulament_burse>  
[https://www.ubbcluj.ro/ro/studenti/files/burse/2022-2023/Regulament\_burse\_studenti\_2022-2023.pdf](https://www.ubbcluj.ro/ro/studenti/files/burse/2022-2023/Regulament-de-burse-pentru-studenti-modificat.pdf)

**Burse de merit/performană**

Modelul cererii de bursă de performanță sau merit se descarcă (aici), se completează, se semnează, impreuna cu declaratia (aici), după care se scanează și se încarcă la dresa

<https://burse.inscrieri.ubbcluj.ro/> în perioada 27 februarie 2023 – 17 martie 2023 până la ora 16,00.

**Criterii de departajare în cazul mediilor egale**

În cazul mediilor egale, departajarea se va face pe baza următoarelor criterii, luate în considerare în ordinea următoare:

1. publicații științifice, respectiv participarea cu lucrări/contribuții/prezentări la manifestări științifice/academice, conferințe, simpozioane, seminarii științifice/academice, alte activități academice relevante în semestrul pentru care se evaluează performanțele studentului. Pentru evaluarea activității extracurriculare a studentului candidat la obținerea bursei (a se vedea b) acesta va prezenta lucrări/comunicări de cercetare științifică proprii și originale. Studenții aplicanți vor face dovada acestor rezultate prin anexarea la cerere a documentelor doveditoare (e.g. lucrare publicată, diplomă care să ateste prezentarea susținută în cadrul unei sesiuni științifice);1.1. În cazul studenților la master, anul 1, pentru semestrul 1, se va lua în considerare activitatea științifică din semestrul al doilea al anului terminal de licență, însă doar în cazul în care studentul își continuă studiile de masterat într-un domeniu apropiat.1.2. Activitatea științifică luată în considerare ca prim criteriu de departajare va fi consemnată doar dacă studentul aplicant are un îndrumător al activității științifice din facultatea în care aplică pentru bursă.
2. media pe semestrul/semestrele precedent/e (i.e. semestrul desfășurat cu două semestre înaintea celui în care se solicită bursa;
3. nota obținută la materia cu cele mai multe credite din semestrul precedent celui în care se solicită bursa; dacă egalitatea persistă, se va lua în considerare următoarea disciplină cotată cu cele mai multe credite. Acest criteriu se va aplica până la realizarea departajării. În situația în care există mai multe discipline cu același număr de credite la oricare etapă din aplicarea acestui criteriu, se va lua în considerare media aritmetică a tuturor disciplinelor respective;
4. notele obținute la materiile facultative din semestrul precedent celui în care se solicită bursa;
5. media obținută la concursul de admitere;
6. media obținută la examenul de bacalaureat pentru studenții nivel licență și media obținută la examenul de licență pentru studenții nivel master. În caz de egalitate a mediei obținute la examenul de bacalaureat, studenții nivel licență vor fi departajați pe baza mediei aritmetice a notelor de la primele două probe scrise ale examenului de bacalaureat. În caz de egalitate a mediei obținute la examenul de licență, studenții nivel masterat vor fi departajați pe baza mediei de la examenul de bacalaureat, iar în cazul egalității mediei de la examenul de bacalaureat aceștia vor fi departajați pe baza mediei aritmetice a notelor de la primele două probe scrise ale examenului de bacalaureat.

**Burse ajutor social**

**CERERILE ŞI DOSARELE pentru BURSELE SOCIALE și MEDICALE vor fi încărcate în perioada 27 FEBRUARIE 2023 – 17 MARTIE 2023 (ora 16,00) pe platforma la adresa:**[**https://burse.inscrieri.ubbcluj.ro/**](https://burse.inscrieri.ubbcluj.ro/)

**VENITUL MAXIM ADMIS PE MEMBRU DE FAMILIE: venit net de 1524 lei/membru de familie pe lunile OCTOMBRIE 2022, NOIEMBRIE 2022 și DECEMBRIE 2022**

Studenții cu taxă pot obține bursa de ajutor social din fondul Rectoratului.

Documentele neceasre obtinerii Bursei de ajutor social sunt disponibile pe site-ul facultatii

<https://fspac.ubbcluj.ro/ro/resurse/administrative/regulamente>

**Dosarul pentru bursă medicală va cuprinde:**

1. cerere de bursa tip anexa nr. 7 din Regulamentul de Burse – se descarcă de pe site-ul universitatii
2. anexa nr. 10 din Regulamentul de burse – se descarcă de pe site-ul universitatii
3. copie a buletinului/ cărții de identitate
4. **Certificat medical / adeverință medicală**eliberat de un medic specialist (care a promovat examenul de specialitate în domeniul diagnosticului sau medic primar cu competențe în domeniul diagnosticului) și vizat de medicul de familie sau medicul arondat facultății de la Cabinetul medical studențesc – Căminul Sport XXI. În certificatul medical / adeverința medicală prezentate de student se va menționa în mod obligatoriu încadrarea diagnosticului in categoriile de boli specificate la art. 16, aliniatul (3), punctul 3):*studenții bolnavi TBC, care se află în evidența unităților medicale, celor care suferă de diabet, boli maligne, sindromuri de malabsorbție grave, insuficiență renală cronică, astm bronșic, epilepsie, cardiopatii congenitale, hepatită cronică, glaucom, miopie gravă, boli imunologice, boli rare, tulburări din spectrul autist, boli hematologice (hemofilie, talasemie etc.), surditate, fibroză chistică, cei infestați cu virusul HIV sau bolnavi de SIDA, cei cu handicap locomotor, spondilită anchilozantă sau reumatism articular.*
5. Declarația bursa documente în format electronic

Alte tipuri de burse disponibile in **Regulamentul privind acordarea burselor pentru studenţi ciclurile de studii licentă si masterat**

https://www.ubbcluj.ro/ro/studenti/burse/regulament\_burse

Cuantumul burselor:

* Bursa de performanță 1000 lei/ lunar
* Bursa de merit 700 lei/ lunar
* Bursa ajutor social/medical 580 lei/lunar